《阅都台檄催赴省试四首 其二》
明代·林光

一从幽谷弄云烟，科业隳来十五年。病骨自知难进取，衰龄谁更为周全。

芋苗催老黄梅雨，豇豆披罗小洞天。剩水残山人不占，且随童冠看鱼鸢。

作者简介：广东东莞人，字缉熙。成化元年举人。通经史，得吴澄论学诸书，读之大喜。中举后，从陈献章学。初为平湖教谕，官至襄王府左长史。